Ma, jy verdien élke dag die beste | Maroela Media
Basson, joernalis en radio-aanbieder by Tygerberg 104FM, sê die reeks "is bedoel om 'n aangesig-tot-aangesig-ontmoeting te wees met geloof, aktualiteit en daaglikse vrae". Dié vier vroue kry dan die geleentheid om hul opvattings en lewenservaring te deel.
In die groep se jongste video gesels hulle oor Moedersdag. Die vroue sê dit is belangrik dat ma's onthou hoe kosbaar hulle is en dat hulle dit op dié dag mag vier deur op hulself te fokus. "Jy verdien 'n steunpilaar. 'n Goeie vriendin is kosbaarder as al die skatte van die wêreld. Jy werk hard, gryp geleenthede aan met albei hande, skroom nie om te werk nie. Jy droom. Jy gee om, jy het lief en jy verstaan," voer hulle aan.
"Jou opregtheid en vriendelikheid maak dit maklik om jou vriend te wees. 'n Vrou wat die Here dien, sal vir ewig gelukkig bly. Jy het prioriteite, maar neem beheer van jou tyd. Jy skuld dit aan jouself. Jy verdien die beste," sê hulle.
Die vier vroue beplan om in die toekoms ook temas te bespreek soos om vrede te maak met onvolmaaktheid, om bewus te wees van die stoomroller-effek van jou denke, om in die oomblik te leef, dankbaarheid en om te dink voor jy praat. Video's word geredigeer en vervaardig deur Etienne Janse van Rensburg.
Kyk hier na die nuutste video van 4Minutes #CoffeeandConvo's. Besoek die groep se Facebook-blad of YouTube-kanaal.